
Firman Allah SWT (al-Ra c d: 28): 



Maknanya: "laitu orang yang beriman dan tenteram hati mereka dengan zikrullah. 
Ketahuilah! Dengan zikrullah itu, tenang tenteramlah hati manusia." 


[2] 

Imam al-Tirmizi meriwayatkan bahawa Abu Hurayrah dan Abu Sa c id al-Khudri r.anhuma 
bersaksi bahawa Rasulullah SAW bersabda: 



^ s* 


Maknanya: "Tidak satu kaum pun yang berzikir kepada Allah -SWT- melainkan para 
malaikat akan melingkungi mereka, dan rahmat meliputi mereka, dan sakinah 
(ketenangan bersama keteguhan) turun ke atas mereka, dan Allah -SWT- akan 
menyebut nama-nama mereka di kalangan sekalian (makhluk) di sisi-Nya". 

Dan Imam al-Tirmizi berkata bahawa: Hadith ini baik lagi sahih. 

[3] 


Imam al-Daylami meriwayatkan bahawa Rasulullah SAW bersabda: 

* * o t s N o 

Maknanya: "Berzikir kepada Allah adalah merupakan penyembuh kepada 
(penyakit-penyakit) hati" 

PENDAHULUAN 


Segala puji bagi Allah SWT, Tuhan Pencipta dan Penjaga Seluruh Alam, 

Selawat dan Salam ke atas junjungan besar seluruh umat Islam, kekasih Allah SWT, 
pemberi Shafaat dan penghulu kita semua, Nabi Muhammad SAW serta ahli keluarga 
dan sahabat baginda r.a., 

Alhamdulillah, dengan berkat tawfiq dan inayah Allah SWT, maka pihak FEM dapat 
menyusun buku kecil ini bagi "Majlis Tahlil dan Zikrullah serta Solat Duha Berjemaah" 
yang dianjurkan di Surau Fakulti pada setiap pagi Hari Jumaat. Dengan terbitnya risalah 
ini, pihak Fakulti amat berharap agar majlis zikrullah ini dapat diadakan dengan lebih 
mudah dan tersusun. 

Risalah kecil ini mengandungi tiga (3) bahagian. Bahagian pertama (I) mengandungi lima 
(5) wirid yang terpilih daripada wirid-wirid para ulama' yang bersumberkan amalan dan 
nur Rasulullah SAW serta mempunyai fadilat yang sangat besar di dunia dan akhirat bagi 
mereka yang melaziminya, iaitu: 

1. Hizb al-Bahr 

2. Hizb al-Nawawi 

3. Ratib al-Haddad 

4. Al-Wird al-Latif 

5. Amalan Tahlil 

Bahagian kedua (II) pula membincangkan kelebihan dan kaedah solat sunat Duha serta 
doa selepasnya. Sebagai tambahan, wirid al-Qushashiyyah yang sering diamalkan 
selepas solat Fardu Subuh dan Maghrib juga turut disertakan di dalam risalah ini di 
bahagian ketiga (III). 

Semoga amalan ini akan terus diamalkan secara istiqomoh di Fakulti Ekonomi dan 
Muamalat, USIM. Dan semoga Fakulti ini bukan sahaja tempat kerjaya dan menimba 
ilmu bagi para pekerja dan pelajarnya tetapi juga "titik perubahan" di dalam hidup 
mereka yang member kesan positif di dunia dan lebih-lebih lagi di akhirat nanti. 

Semoga Allah SWT menerima usaha yang disumbangkan oleh semua sebagai amalan- 
amalan soleh pada hari "di mana harta dan anak-anak tidak dapat member manfaat, 
melainkan mereka yang datang kepada Allah dengan hati yang sejahtera." 


DR. ASMADDY HARIS, 

Dekan, Fakulti Ekonomi dan Muamalat, 
Universiti Sains Islam Malaysia 

Dianjurkan supaya pembaca menghadiahkan bacaan al-Fatihah kepada: 

Rasulullah SAW, ahli keluarga dan sahabat baginda r.anhum 

Serta para penyusun wirid: 

Imam Abu al-Hasan al-Shadhili - Hizb al-Bahr 
Imam al-Nawawi - Hizb al-Nawawi 

Imam Abdullah Ibn c Alawi al-Haddad - Ratib al-Haddad & al-Wird al-Latif 

Imam al-Qushashi - Wird al-Qushashi 
Para Ulama' Melayu - Tahlil 

Sebelum atau selepas membaca wirid-wirid yang telah disusun oleh mereka. 

HIZB AL-BAHR 

ol-lmom Abu al-Hosan al-Shadhili 

HIZB AL-NAWAWI 

Al-lmam Muhyiddin Yahya Ibn Sharfal-Nawawi al-Shaffi 

Kemudian, tiup ke kanan 3 kali, ke kiri 3 kali, ke depan 3 kali dan ke belakang 3 kali 




3 kali 

RATIB AL-HADDAD 

Al-lmom Qutb al-Do c woh wa ol-lrshod 
Abdullah Ibn c Alawi al-Haddad al- c Alawi al-Husayni 

Kemudian, dilanjutkan dengan doa: 

Kekerapan Bacaan Bil 

BAHAGIAN II: SOLAT DUHA 

KELEBIHAN SOLAT DUHA 


Solat al-Duha adalah merupakan salah satu amalan yang sangat ditekankan oleh para 
ulama' (ulama' sufi khasnya) sebagai amalan yang perlu dijaga dan dipelihara sebagai 
jalan mendekatkan diri kepada Allah. 

Wasiat Rasulullah SAW kepada Sahabat Baginda 


la adalah salah satu amalan sunat yang diwasiatkan oleh Rasulullah SAW kepada 
sahabatnya Saidina Abu Hurayrah r.a. Berkenaan hal ini, Imam Bukhari dan Imam 
Muslim meriwayatkan bahawa Abu Hurayrah r.a. menyatakan bahawa: 


0 |/ ^ 

Maknanya: "Telah mewasiatkan daku pembimbing rapatku (Nabi Muhammad) 
SAW dengan tiga perkara: Berpuasa tiga (3) hari pada setiap bulan, dua (2) rakat 
Duha dan supaya aku mengerjakan solat Witr sebelum aku tidur." 


Solat al-Awwabin 


Imam Muslim, Imam Ahmad dan al-Tirmizi menukilkan bahawa Rasulullah SAW 
menamakan solat duha sebagai Solat al-Awwabin (Solat Orang-orang Yang Bertaubat 
dan Kembali kepada Allah) seperti solat 6 rakaat selepas Maghrib. Sebagai jalan 
Awwabin, Imam al-Shafie menyatakan bahawa Solat al-Duha amat berkesan dalam 
membantu seseorang untuk meninggalkan maksiat. Beliau pernah berkata: 



Maknanya: "Kami mencari (kekuatan) untuk meninggalkan dosa-dosa, dan kami 
mendapatinya dengan solat duha." 


Sheikh al-Hujwiri berpendapat bahawa taubat itu mempunyai tiga peringkat iaitu: (i) al- 
taubah, (ii) al-inabah dan (iii) al-awbah. Al-Tawbah ialah taubat orang awam mukmin 
dari dosa-dosa besar. Orang yang bertaubat diperingkat inilah yang dikenali sebagai "al- 
ta'ib". Al-inabah adalah taubat golongan awliya' dan muqarrabin. Orang yang bertaubat 
di peringkat ini dikenali sebagai "al-munib". Al-Awbah ialah taubat para nabi dan rasul. 
Orang yang bertaubat di peringkat ini dikenali sebagai "al-awwab". Al-Tawbah ialah 
penyesalan dan kembali dari dosa besar kepada ketaatan. Al-lnabah ialah penyesalan 
dan kembali dari dosa kecil kepada perkara yang disukai Allah. Al-Awbah ialah 
penyesalan dan kembali dari memandang diri kepada Allah semata-mata. 

Mencukupkan Keperluan Harian 


Imam al-Hakim, al-Tabarani, Imam Ahmad, al-Tirmizi, al-Nasa'i dan Abu Daud 
meriwayatkan sebuah hadis Qudsi bahawa Allah SWT berfirman: 


£ f o 


£0' J0' Jj' J, C? j' f- 5 ' Jt 


Maknanya: "Wahai anak Adam! Ruku'lah kepada ku empat rakaat pada 
permulaan hari, aku akan mencukupkan (urusan)mu sehingga akhirnya." 

Mencukupkan Tuntutan Hak Sedekah Bagi Setiap Sendi Manusia serta Tuntutan- 
tuntutan Yang Lain 


Imam Ahmad, Muslim dan Abu Daud meriwayatkan bahawa Rasulullah SAW bersabda: 

Maknanya: "Berpagi-pagi ke atas setiap sendi yang ada pada setiap seorang 
daripada kamu (tuntutan hak) sedekah, maka setiap satu tasbih adalah sedekah, 
dan setiap satu tahmid adalah sedekah, dan setiap satu tahlil adalah sedekah, 
dan setiap satu takbir adalah sedekah, dan menyuruh kebaikan adalah sedekah, 
dan menegah kemungkaran adalah sedekah, dan adalah cukup untuk 
menampung kesemua (tuntutan) tersebut dengan dua rakaat yang dikerjakan 
daripada solat duha." 

Dalam erti kata lain, solat duha mampu menampung tuntutan 360 sedekah pada setiap 
hari bagi setiap sendi tulangnya kerana seorang manusia itu mempunyai 360 sendi. 
Hadis ini juga menunjukkan bahawa solat duha dapat menampung tuntutan tasbih, 
takbir dan tahli serta menampung tuntutan bagi mereka yang tidak berkemampuan 
untuk menjalankan amar ma'ruf dan nahy munkar. 

Ganjaran Yang Besar dalam Masa Yang Singkat 

Imam Ahmad, Ibn Hibban dan Abu Ya c la meriwayatkan bahawa Rasulullah SAW pernah 
mengutuskan satu sariyyah (sekumpulan tentera) dan kumpulan tersebut telah 
mendapatkan harta rampasan ghanimah yang banyak dalam masa yang begitu singkat. 
Maka, orang ramai mula bercakap-cakap berkenaan medan peperangan kumpulan 
tersebut yang dekat, harta rampasan mereka yang banyak dan kepulangan mereka yang 
begitu cepat. Maka Rasulullah SAW pun bersabda: 

Maknanya: "Tidakkah kamu semua mahu aku tunjukkan satu medan peperangan 
yang lebih dekat, dengan harta rampasan yang lebih banyak dan kepulangan 
yang lebih cepat? laitu: Barangsiap yang berwudu', kemudian dia menuju ke 
masjid untuk solat duha, maka itu lah medan peperangan yang lebih dekat, 
dengan harta rampasan yang lebih banyak dan dan kepulangan yang lebih 
cepat." 

Memendekkan Masa Lalai (Ghaflah) 

Imam Abdul Wahhab al-Sha c rani menjelaskan bahawa di antara hikmah solat al-Duha 
ialah agar seseorang hamba itu tidak berada dalam kelalaian pada waktu yang panjang, 
iaitu dari terbitnya matahari sehingga tergelincirnya tanpa sebarang solat. Oleh kerana 
itulah solat Duha disunatkan setelah berlalunya suku atau satu per empat waktu siang. 
Rasulullah SAW bersolat Duha pada waktu ketika matahari tinggi segalah adalah untuk 
menerangkan bahawa waktu solat Duha telah masuk pada waktu tersebut. Setengah 
ulama' menyamakan di antara solat Duha dan solat lshraq. Sebahagian pula menyatakan 
bahawa ia adalah dua solat yang berbeza. 

Pintu al-Duha adalah salah satu pintu syurga 

Imam al-Tabarani meriwayatkan bahawa Rasulullah SAW bersabda: 

Maknanya: "Sesungguhnya bagi syurga itu sebuah pintu yang dipanggil dengan 
Pintu al-Duha. Maka apabila tiba hari Oiyamat nanti, seorang penyeru akan 
menyeru: Di manakan mereka yang terus-menerus melakukan solat al-Duha?! 
Inilah pintu kalian! Masuklah ke dalamnya dengan rahmat Allah Ta'ala." 

Menjauhkan diri daripada gangguan jin 

Imam Abdul Wahhab al-Sha c rani menyatakan bahawa di antara fadilat solat Duha ialah 
barangsiapa yang sentiasa melaziminya (solat Duha), maka jin hampir-hampir tidak 
dapat mendekatinya melainkan akan terbakar. Maka, amalan solat Duha adalah sangat 
dianjurkan kepada individu yang sering diganggu dengan gangguan-gangguan jin dan 
syaitan. 

Sebenarnya di sana terdapat banyak lagi riwayat berkenaan kelebihan solat Duha. 
Namun penyusun berhenti pada kadar ini agar tidak memanjangkan risalah ini. 

KAEDAH SOLAT DUHA 


Solat Duha adalah di antara solat sunat yang disunatkan secara individu dan diharuskan 
dilakukan secara berjemaah. Waktu solat Duha bermula dari terbit matahari sekadar 
satu galah sehingga tergelincir matahari, iaitu sedikit sahaja sebelum masuk waktu 
Zohor. Namun begitu, waktu pilihan (ikhtiyar) bagi solat Duha ialah pada Za. hari. 

Para ulama' berselisih pendapat dalam menentukan sama ada solat Duha adalah juga 
merupakan solat lshraq atau kedua-duanya merupakan solat yang berlainan. Sheikh 
Mazjad, Imam Ghazali dan Imam Ibnu Hajar al-Haytami di dalam Tuhfah al-Muhtaj 
menyatakan bahawa solat Duha dan solat lshraq adalah dua solat yang berlainan. 
Manakala, Imam Ramli, Imam Ibnu Hajar al-Haytami di dalam Sharh al-Ubab dan Ibnu 
Abbas r.a. menyatakan bahawa solat Duha adalah juga merupakan solat al-lshraq. 

Di sini mazhab Shafie - pendapat muktamad, jumlah maksimum bagi rakaat solat Duha 
ialah lapan rakaat, sekurang-kurangnya ialah dua rakaat dan adna al-komol (serenda- 
rendah kesempurnaan) ialah empat rakaat. 

Disunatkan seseorang yang mengerjakan solat Duha itu dengan member salam pada 
tiap-tiap dua rakaat. Namun begitu, harus ia dikerjakan sebanyak lapan rakaat dengan 
satu salam atau dua salam (pada setiap empat) rakaat atau empat salam (pada setiap 
dua rakaat). Bacaan yang disunatkan bagi solat Duha ialah: 

1. Surah al-Duha 

2. Surah al-Shams 

3. Surah al-Kafirun dan 

4. Surah al-lkhlas 


Namun begitu, para ulama' Shafi c iyyah berbeza pendapat berkenaan susunan yang lebih 
afdal bagi surah-surah ini. 


Lafaf niat bagi solat Duha ialah: 

DOA SELEPAS SOLAT DUHA 

Imam Ibn al-Sunni meriwayatkan bahawa Rasulullah SAW berdoa dengan: 



S / / / X 


setelah selesai solat Duha. 


Imam al-Bukhari (di dalam al-Adab al-Mufrad) dan Imam al-Nasa'i meriwayatkan 
bahawa Saidatina Aishah r.anha menyatakan Rasulullah SAW berdoa dengan: 



sehingga seratus kali selepas solat duha. 



Berkaitan dengan doa yang disusun oleh para ulama' Shafi c iyyah bagi amalan selepas 
solat Duha, Sheikh Muhammad Nawawi al-Jawi menyatakan bahawa di sana terdapat 
dua riwayat yang berkaitan. 


(i) Riwayat daripada Ibn c Alawan 



X X / / 



(ii) Riwayat daripada al-Sayyid Muhammad al-Bakri: 

BAHAGIAN III: WIRID SELEPAS SOLAT FARDU 

WIRID "AL-QUSHASHIYYAH" 


Berzikir adalah amalan yang dituntut pada setiap waktu. Di antara waktu yang sangat 
dituntut untuk berzikir ialah selepas menunaikan solat fardhu. Ini adalah sangat jelas 
kerana Allah SWT memerintahkan agar kita berzikir selepas solat al-Khawf walaupun 
ianya dilakukan dalam keadaan cemas, bahaya dan genting. Mengenai perkara ini Allah 
SWT berfirman (Al-Nisaa':103): 



Maksudnya: "Dan apabila kamu telah mengerjakan solat (khawf) 1 , maka 
berzikirlah kepada Allah sama ada dalam keadaan berdiri dan duduk dan 
berbaring..". 

Para ulama' telah menyusun berbagai bentuk wirid yang lengkap bagi memudahkan 
masyarakat umum beramal dengan mudah dan sempurna. Wirid-wirid selepas solat 
yang banyak diamalkan oleh ulama' dan umat Islam di Tanah Melayu (khasnya selepas 
solat Subuh dan Mahgrib) ini dikenali sebagai al-Awrad al-Qushashiyyah atau al- 
Madaniyyah (dengan sedikit penambahan dan pengurangan yang tidak menjejaskan 
susunan wirid yang asal). 


Tahlil dan Wirid al-Qushashiyyah adalah dua wirid yang tersebar luar di kalangan umat 
Islam di kepulauan Melayu. Wirid al-Qushashiyyah ini dinisbahkan kepada Imam al- 
Qushashi. Beliau merupakan seorang wali Allah yang masyhur, ahli sufi bermanhaj al- 
Shatariyyah, ahli nahu di Madinah dan beliau mempunyai ramai pelajar di kalangan para 
ulama' Melayu yang belajar di Mekah dan Madinah. Beliau wafat pada tahun 
1071H/1660M dan dikebumikan di Baqi c di sebelah timur Kubah al-Sayyidah Halimah al- 
Sa'diyya r.a. 


Beliau mengambil wirid-wirid ini daripada para guru beliau yang merupakan para ulama' 
Madinah ketika itu. Oleh kerana itu, wirid ini juga dikenali sebagai al-awrad al- 
madaniyyah (wirid-wirid ulama' Madinah). Anak murid beliau, al-Sheikh Abdul Rauf 
Singkel (Wafat pada 1105H/1693M) telah menyusun wirid-wirid ini di dalam dua 
kitabnya yang bertajuk: 

1. c Umdah al-Muhtajin ila Suluk Maslak al-Mufarridin 

2. Tanbih al-Mashi al-Mansub ila Tarig al-Qushashi 


Alhamdulillah, wirid-wirid ini tersebar di dalam masyarakat Islam Melayu dan diamalkan 
oleh ramai ulama' kita. Sesungguhnya wirid ini mempunyai keberkatan dan fadhilat yang 
sangat besar bagi pengamalnya di sisi Allah SWT. Selamat beramal. 


1 Mengikut majoriti mufassirin. 

